Lav et referat af nedenstående tekst:

Tekst:
I de tidlige eftermiddagstimer kulminerer det snevejr, der har bevæget sig ind over Danmark søndag. - Lige nu er det faktisk værst, siger Lars Henriksen, vagtchef ved Danmarks Meteorologiske Institut (DMI). Der er plusgrader i Midt-, Syd- og Sønderjylland samt på Fyn, mens Nordjylland, dele af Djursland, Sjælland og Falster stadig har frostgrader og nedbøren hér falder som sne. - Sneen når også til Bornholm netop i disse timer, så nu har snevejret dækket hele landet, siger Lars Henriksen. Men hvis man sidder og venter på det værste, så er ventetiden ovre. - Det bliver ikke værre, end det er nu, mener Lars Henriksen. I løbet af eftermiddagen vil snevejret aftage, men ikke forsvinde helt i de sneramte egne, DMI gør dog opmærksom på, at det er en stakket frist. - Sneen stopper ikke og den tager til igen i aften, samtidig med at der er masser af vind og fygning, så det er en barsk omgang at begive sig ud i, siger Lars Henriksen. I løbet af aftenen og natten vil der også blive frostgrader igen over hele landet, men de områder, som oplever tøvejr nu, slipper for mere nedbør i form af sne. - Sneen fortsætter i aften på Nordøstsjælland, i Nordjylland og på Bornholm, hvor fronten dumper ned igen, oplyser Lars Henriksen. Og det betyder især én ting for danskerne mandag morgen. - I morgen tidlig kan det gå hen og blive ret bøvlet med morgentrafikken, specielt på Sjælland, advarer han. Morgentrafikanterne kan blive berørt af både den fortsatte sne og fygning, når arbejdet kalder mandag morgen.

Referat:
De tidlige eftermiddagstimer er de mest snefyldte, men der falder fortsat sne og regn søndagen ud, siger DMI.